A Bizottság 872/1999/EK rendelete

(1999. április 27.)

egyes neveknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben foglalt, az oltalom alatt álló földrajzi jelzések és eredetmegjelölések nyilvántartásába való bejegyzéséről szóló 2400/96/EK rendelet mellékletének kiegészítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1068/97/EK rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2] és különösen annak 6. cikke (3) és (4) bekezdésére,

(1) mivel az Egyesült Királyság a 2081/92/EGK rendelet 5. cikkével összhangban továbbította a Bizottságnak egy név földrajzi árujelzőként való bejegyzésee iránti kérelmét;

(2) mivel a fent említett rendelet 6. cikkének (1) bekezdésével összhangban megállapításra került, hogy a kérelem megfelel a rendeletben foglalt valamennyi előírásnak, különösen abban a tekintetben, hogy tartalmazza a rendelet 4. cikkében előírt valamennyi adatot;

(3) mivel az e rendelet I. mellékletében szereplő névnek az Európai Közösségek Hivatalos Lapjában való kihirdetését követően [3] a fent említett rendelet 7. cikke értelmében nem érkezett tiltakozás a Bizottsághoz;

(4) mivel a 2081/92/EGK rendelet 4. cikke (2) bekezdésének c) pontjában foglalt földrajzi terület körülhatárolására vonatkozóan a kérelmet benyújtó tagállam kijelentette, hogy a terület leírása szerinti körülhatárolásának pontosan meg kell egyeznie a továbbított térképpel; mivel amíg az utak megjelölése pontos, addig a Somerset megyére vonatkozó adatokat ki kell egészíteni oly módon, hogy a körülhatárolás pontosan megegyezzen a térképpel; mivel az egyértelműség érdekében meg kell határozni ezeket a földrajzi adatokat; mivel ezek az adatok a leírás fő pontjait képezik;

(5) mivel következésképpen ezt a nevet be kell jegyezni az oltalom alatt álló földrajzi jelzések és eredetmegjelölések nyilvántartásába, és ezáltal az eredetmegjelölésként a Közösség egész területén oltalmat élvez;

(6) mivel e rendelet melléklete kiegészíti a legutóbb a 378/1999/EK rendelettel [4] módosított 2400/96/EK bizottsági rendelet [5] mellékletét,

ELFOGADTA EZT A RENDELETET:

1. cikk

A 2400/96/EK rendelet melléklete az I. mellékletben szereplő névvel egészül ki, és azt be kell jegyezni a 2081/92/EGK rendelet 6. cikkének (3) bekezdésében foglalt, oltalom alatt álló földrajzi jelzések és eredetmegjelölések nyilvántartásába, mint oltalom alatt álló földrajzi jelzést (OFJ).

A leírás fő pontjait a II. melléklet rögzíti. Ezek az adatok az 1998. augusztus 22-i Európai Közösségek Hivatalos Lapja C sorozata 265. számának 31. oldalán közzétett adatok helyébe lépnek.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. április 27-én.

a Bizottság részéről

Franz Fischler

a Bizottság tagja

[1] HL L 156., 1997.6.13., 10. o.

[2] HL L 208., 1992.7.24., 1. o.

[3] HL C 265., 1998.8.22., 31. o.

[4] HL L 46., 1999.2.20., 13. o.

[5] HL L 327., 1996.12.18., 11. o.

--------------------------------------------------

I. MELLÉKLET

AZ EK-SZERZŐDÉS II. MELLÉKLETÉBEN FELSOROLT, EMBERI FOGYASZTÁSRA SZÁNT TERMÉKEK

Sajtok:

EGYESÜLT KIRÁLYSÁG:

Exmoor Blue Cheese (VFÁ)

--------------------------------------------------

II. MELLÉKLET

A földrajzi jelzések és eredetmegjelölések oltalmáról szóló 2081/92/EGK rendelet 6. cikkének (2) bekezdése szerinti bejegyzés iránti kérelem

2081/92/EGK TANÁCSI RENDELET

BEJEGYZÉS IRÁNTI KÉRELEM: 5. cikk

OEM ( ) OFJ (X)

Nemzeti ügyiratszám: 03013

A tagállam illetékes szerve Egyesült Királyság

Név: Ministry of Agriculture, Fisheries and Food

Tel.: (44 171) 270 88 65

Fax: (44 171) 270 80 71

Kérelmező csoport Név : Exmoor Blue Cheese

Cím Willett Farm, Lydeard St. Lawrence, Taunton, Somerset

TA4 3QB

Összetéte : termelő/feldolgozó: 1 egyéb: 1

Terméktípus : Sajt: 1.3. osztály

Leírás Megnevezés : Exmoor Blue Cheese

Leírás : Kék penészerezetű, 34 % zsírtartalmú, zsíros lágy sajt. A sajttészta vajszerű és jellegzetes sötétsárga szín jellemzi. A sajt Jersey tehenek pasztőrözés nélküli tejéből készül.

Földrajzi terület : Devon és Somerset megyék azon része, amelyet a Barnstaple-től a part mentén Watchet városáig, Watchettől a gőzvontatású vasútvonal mentén a B3227-es úttal való kereszteződéséig, a B3227-es út mentén nyugatra az A361 számú úttal való kereszteződéséig, onnan pedig az A 361-es út mentén nyugat felé vissza Barnstaple-ig húzott vonal határol.

Eredetigazolás : A sajt 1986. óta hagyományos kézi módszerrel készül a kérelmező farmján. 1990-től kizárólag Jersey tehenek tejét használják e jellegzetes lágy sajt készítéséhez.

Gyártási eljárás : A tejet felmelegítik 70 °F-ra és kultúrát kevernek hozzá. Ezt követően a tejet 85–90 °F-ra melegítik és 3–5 órán keresztül ezen a hőmérsékleten tartják. Ez idő alatt növényi tejoltót és Penicillium roqueforti gombát adnak a tejhez. Az alvadékot hagyják leülepedni, majd felvágják és kézi szűrőkkel kétrészes formákba helyezik és hagyják szikkadni. 6, majd 18 óra elteltével a formákat megfordítják. 24 órával később a sajtot körülbelül hat órára sóoldatba helyezik, ezt követően pedig további 36 órán át hagyják szikkadni, mialatt kétszer megfordítják. Miután mindkét oldalát kézzel megszurkálják, a sajtokat átviszik az érlelő helyiségbe és az oldalait Penicillium candidum gombával permetezik be. Az Exmoor Jersey Blue sajtot 3–6 hétig hagyják érni és ez idő alatt naponta megfordítják.

Összefüggés : A nedves meleg klíma, valamint az alul meghúzódó idős és fiatal vörös homokkövet fedő vörös humuszréteg a hosszú legeltetési időszakkal párosulva dús legelőt biztosít, amely zsírdús és jó ízű tejet eredményez.

Felügyeleti rendszer Név : Specialist Cheese Makers Association

Cím PO Box 256A, Thames Ditton, Surrey

KT7 0HR

Jelölés : OFJ

Nemzeti jogi előírások : –

--------------------------------------------------